Jean-Marc Aveline

Mons. Jean-Marc Noël Aveline (* 26. december 1958, Sidi Bel Abbes, Alžírsko) je francúzsky rímskokatolícky duchovný kňaz, biskup, kardinál ktorý bol v roku 2019 vymenovaný za marseillského arcibiskupa po tom, čo tam od roku 2013 pôsobil ako pomocný biskup. 27. augusta 2022 ho pápež František vymenoval za kardinála.

 Život 

 Človek Stredomoria 
Jean-Marc Aveline sa narodil 26. decembra 1958 v Sidi Bel Abbes vo francúzskom Alžírsku. V roku 1966 sa jeho rodina presťahovala do Marseille. Jeho otec bol železničiar a rodina žila v bývaní železničnej spoločnosti SNCF v štvrti Saint-Barthélemy. Vzdelanie získal v Marseille na Lycée Victor-Hugo a potom dva roky na Lycée Thiers. V rokoch 1977 až 1979 študoval na interdiecéznom seminári v Avignone. Potom vstúpil do seminára Carmes v Paríži, aby študoval na Katolíckej univerzite v Paríži, kde v roku 2000 získal doktorát z teológie.

Za kňaza Marseillskej arcidiecézy bol vysvätený 3. novembra 1984. Vyučoval teológiu a bol riaditeľom štúdia v interdiecéznom seminári v Marseille a vykonával farské práce vo farnosti Saint-Marcel. Presťahoval sa do farnosti Saint-Pierre a Saint Paul, v rokoch 1987 až 2007 slúžil ako biskupský vikár pre trvalú formáciu. V rokoch 1991 až 1996 viedol službu povolaní arcidiecézy. V roku 1992 založil Institut des sciences et de théologie des religions of Marseille a ďalších desať rokov bol jej riaditeľom. V rokoch 1995 až 2013 bol riaditeľom Inštitútu Saint-Jean, ktorý sa v roku 1998 stal Katolíckym inštitútom Stredomoria a nadviazal spojenie s Teologickou fakultou v Lyone. V rokoch 1997 až 2007 vyučoval aj na Teologickej fakulte Katolíckej univerzity v Lyone. V roku 2007 sa stal generálnym vikárom arcidiecézy Marseille.

V roku 2007 bol vymenovaný na päťročné funkčné obdobie poradcu Pápežskej rady pre medzináboženský dialóg.

 Biskup 
Pápež František ho 19. decembra 2013 vymenoval za titulárneho biskupa zo Simidicca a pomocného biskupa z Marseille. Biskupské vysvätenie prijal 26. januára 2014 v marseillskej katedrále od Georgesa Pontiera, arcibiskupa z Marseille.

V rámci Biskupskej konferencie Francúzska stojí na čele rady pre medzináboženské vzťahy od roku 2017.

Dňa 8. augusta 2019 ho pápež František vymenoval za arcibiskupa Marseille. Bol tam inštalovaný 15. septembra. Dňa 13. júla 2022 ho pápež František vymenoval za člena Dikastéria pre biskupov. Ako arcibiskup riadi jednu z najväčších francúzskych diecéz, ktorej špecifikom je silná migrácia ako aj rastúci nacionalizmus.

 Kardinál 
Dňa 27. augusta 2022 ho pápež František vymenoval za kardinála kňaza a udelil mu titul Santa Maria ai Monti.

František ho 17. septembra 2024 vymenoval za osobitného vyslanca Svätej stolice pre oslavy 350. výročia Quebecké arcidiecézy 20. – 22. septembra.

Biskupská synoda 23. októbra 2024 zvolila ho za člena Riadnej rady Generálneho sekretariátu synody.

Biskupi Francúzska si ho zvolili v roku 2025 zvolili za predsedu konferencie biskupov Francúzska. Úrad prevzal 1. júla 2025 po remešskom arcibiskupovi Éricovi de Moulins-Beaufortovi.

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných pápežom Františkom

 Iné projekty 

 Zdroj 

Kategória:Francúzski kardináli
Kategória:Francúzski rímskokatolícki arcibiskupi
Kategória:Arcibiskupi Marseillskej arcidiecézy
Kategória:Absolventi Parížskej univerzity